4.5.2023
RO
Jurnalul Oficial al Uniunii Europene
L 118/65
ANEXA IV
Anexa IV (PARTEA ATCO.MED) la Regulamentul (UE) 2015/340 se modifică după cum urmează: 1.
la punctul ATCO.MED.A.005, litera (a) se înlocuiește cu următorul text: „(a) eliberarea, valabilitatea, revalidarea și reînnoirea certificatului medical necesar pentru exercitarea privilegiilor asociate unei licențe de controlor de trafic aerian sau unei licențe de controlor de trafic aerian stagiar; și”; 2. la punctul ATCO.MED.A.020, litera (b) se înlocuiește cu următorul text: „(b) În plus față de cerințele prevăzute la litera (a), titularii/titularele unui certificat medical clasa 3 trebuie să se prezinte la un consult aeromedical, fără întârzieri nejustificate și înainte de a exercita privilegiile asociate licenței lor, în cazul în care: 1.
au suferit o intervenție chirurgicală sau o procedură invazivă; 2. au început un tratament medicamentos regulat; 3. au suferit o vătămare semnificativă care presupune incapacitatea de a exercita privilegiile asociate licenței; 4. au suferit de o afecțiune semnificativă care presupune incapacitatea de a exercita privilegiile asociate licenței; 5. sunt conștiente de faptul că sunt gravide; 6. au fost internați (internate) într-un spital sau într-o clinică medicală; 7. au nevoie pentru prima dată de lentile de corecție.
În aceste cazuri, AeMC sau AME evaluează aptitudinea din punct de vedere medical a titularilor de licențe sau a controlorilor de trafic aerian stagiari și decide dacă aceștia sunt apți să își reia exercitarea privilegiilor.”; 3. la punctul ATCO.MED.A.030, litera (a) se înlocuiește cu următorul text: „(a) Solicitanții și titularii unei licențe de controlor de trafic aerian sau ai unei licențe de controlor de trafic aerian stagiar trebuie să dețină un certificat medical clasa 3, cu excepția cazului în care privilegiile sunt exercitate într-un mediu cu dispozitive de pregătire sintetică.”